钦定古今图书集成/明伦汇编/氏族典/第262卷 > 王友贞
## 钦定古今图书集成/明伦汇编/氏族典/第262卷 > 王友贞

按《唐书王友贞传》：“友贞，怀州河内人。父知敬，善书隶。
武后时，仕为麟台少监。友贞少为司经局正字。母病，
医言得人肉啖良已，友贞剔股以进，母病愈，诏旌表
其门。素好学，训诲子弟如严君。口不语人过，重然诺，
时以为君子。历长水令，罢归。中宗在东宫，诏为司议
郎，不就。神龙初，以太子中舍人征，固辞疾。诏致珍馔”，
给全禄终身。元宗在东宫，表以《蒲车》召，不至。卒，年九
十九，赠银青光禄大夫。